ควรติดตามผลอย่างไรหลังจากมีการกินยาคุมเข้าไปแล้วครับ
สวัสดีค่ะ ยาคุมกำเนิดแบบฉุกเฉินคือยาคุมแบบที่มีฮอร์โมนเพศหญิงในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้น อาจจะมีผลข้างเคียงที่เกิดขึ้นได้ แต่ไม่ได้เกิดในทุกคน เช่นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้การมีหรือไม่มีผลข้างเคียงจากยาไม่ได้บ่งบอกว่ายาได้ผลหรือไม่ หากต้องการยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปมาช้าเกินกว่า 35 วัน ควรไปยืนยันผลที่รพ.ต่อไป